ང་ཚོ་མི་ཐོག་རྗེས་མས་བསྒྱུར་བཅོས་འདི་གཏོང་བར་སྒུག་ཐབས་མེད།ད་ལྟའི་མི་ཐོག་འདི་ཉིད་ནས་འགྲོ་བ་མིའི་གཞི་མའི་རིན་ཐང་དེ་དག་བསྐྱར་གསོ་ཐུབ་པ་ངེས་པར་དུ་བྱེད་དགོས།རིན་ཐང་དེ་དག་བསྐྱར་གསོ་ཐུབ་པའི་རེ་བ་ཞིག་ཡོད་ན་མ་འོངས་པའི་མི་ཐོག་རྣམས་ལ་བྱེད་ཆོག་ཀྱང་ང་ཚོའི་ད་ལྟའི་སློབ་ཁྲིད་ཀྱི་ལམ་སྲོལ་འདི་འཛམ་གླིང་ཁྱོན་ཡོངས་ལ་ཁྱབ་པའི་འགྱུར་བ་ཤུགས་ཆེན་པོ་ཞིག་གཏོང་མ་ཐུབ་པར་མ་འོངས་པར་དེ་ཡོང་བའི་རེ་བ་མེད།ང་ཚོས་འཇིག་རྟེན་ཡོངས་ཀྱི་འགྲོ་བ་མིའི་རིགས་ཀྱི་བདེ་སྡུག་ལ་སེམས་འཁུར་ཡོད་པའི་རིན་ཐང་གི་ལག་ལེན་དང་ཁས་ལེན་ཐོག་གསར་བརྗེ་བྱེད་དགོས།